*Препис!*

**ПРОТОКОЛ**

**за проведен конкурс за длъжността „Главен архитект” на Община Хитрино,**

**обявен със Заповед № РД-47/01.03.2019 г. на кмета на Община Хитрино**

Днес, 11.04.2019 г., в административната сграда на Община Хитрино, с. Хитрино, в заседателната зала на общината, се проведе заседание на комисията, назначена със Заповед № РД-45/28.02.2019 г., издадена от кмета на общината за провеждане на конкурс за длъжността „Главен архитект” на Община Хитрино.

Комисията констатира, че на свое заседание от 03.04.2019 г. е допуснала до конкурса за заемана на длъжността „Главен архитект” на Община Хитрино един кандидат, подал заявление, а именно: Силвия Христова Славова.

Конкурсът се проведе на два етапа:

**I Етап – решаване на тест**

За решаване на теста се яви един допуснат кандидат, както следва:

1. Арх. Силвия Христова Славова.

Тя изтегли чрез жребий **Вариант № 2** на теста в присъствието на всички членове на конкурсната комисия.

Председателят на комисията обясни процедурата за провеждане на конкурса, определена от комисията и описана в „Правила за провеждане на конкурс за длъжността „Главен архитект” на Община Хитрино, обявен със Заповед № РД-47/01.03.2019 г. на кмета на Община Хитрино”.

В 13.00 ч. председателят обяви начало на решаване на теста. По време на решаването на теста в залата присъстваха двама от членовете на комисията. Определеното време за решаване на теста е един астрономически час. Тестът приключи в 14.00 ч., като кандидатката предаде на комисията своя тест, запечатан в плик.

В 14.10 ч. комисията, в пълен състав, провери теста на кандидата, като получените резултатите са следните:

Арх. Силвия Христова Славова е дала **25 /брой/ верни отговора.**

Тъй като минималният резултат от теста за допускане до интервю е 20 верни отговора, то конкурсната комисия реши, че допуска участника до следващ етап на конкурса – интервю.

В 14.30 ч. комисията уведоми за своето решение кандидата.

Комисията определи дата, час и място за провеждане на интервю, а именно: на 11.04.2019 г. от 15:00ч. в сградата на община Хитрино, на адрес: с.Хитрино, ул. „Възраждане” № 45.

**II Етап - интервю**

Преди провеждане на интервюто, председателят на конкурсната комисия разясни на кандидата, че ще бъде оценяван по 6 критерия, посочени в приложение № 1 към „Правила за провеждане на конкурс за длъжността „Главен архитект” на Община Хитрино”. Всеки критерий ще бъде оценен по 5- степенната скала с оценка от 1 до 5.

Комисията е приела, че за издържал интервюто ще се счита кандидатът, получил оценка, представлява 50% от максималните точки, които може да се получи (150 т.) от общите оценки по 6-те критерия, дадени от всеки от членовете на комисията, т.е. всеки член на комисията ще даде обща оценка като сбор от оценките по всеки от критериите, оценките на всичките членове на комисията ще се съберат и по този начин ще се получи оценката от интервюто на кандидата.

Само кандидатите, получили 75 или повече точки от интервюто, ще участват в класирането. За спечелил конкурса се счита този кандидат, който е получил най-висока оценка.

На 11.04.2019 г. от 15:00ч.. се проведе интервю с допуснатия кандидат, успешно положили теста.

По време на интервюто членовете на комисията задаваха въпроси на кандидата от различно естество, целящи да получат представа за знанията и уменията му, способностите да анализира и разсъждава.

Всеки член на комисията попълни Приложение № 1 към посочените по-горе правила, в които оцени кандидата по посочените 6 (шест) критерия.

Интервюто приключи в 16:00 ч.

Според оценките на членовете на комисията, кандидатът е получил следната оценка:

Арх. Силвия Христова Славова получава - **147 т.**

Предвид възприетите от комисията критерии за оценка, успешно издържал интервюто се явява единствено кандидатът Силвия Христова Славова, с резултат от 147т.

В резултат на получените оценки, комисията изготви и следното крайно класиране:

**На първо място класира единствения кандидат, успешно издържал теста и интервюто, а именно: Силвия Христова Славова.**

В 16.30ч. заседанието на комисията беше закрито.

**КОМИСИЯ:**

**Председател: \_\_\_\_\_/***П***/\_\_\_\_\_\_\_\_\_\_**

**Членове: 1.\_\_\_\_\_/***П***/\_\_\_\_\_\_\_ 2.\_\_\_\_\_/***П***/\_\_\_\_\_\_\_ 3.\_\_\_\_\_/***П***/\_\_\_\_\_\_\_ 4.\_\_\_\_\_/***П***/\_\_\_\_\_\_\_\_**